РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/223-22

23. јануар 2023. године

Б е о г р а д

З А П И С Н И К

11. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 29. ДЕЦЕМБРА 2022. ГОДИНЕ

Седница је почела у 13.00 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Ненад Митровић, Жика Бујуклић, Угљеша Мрдић, Сања Лакић, Зоран Томић, Дубравка Краљ, Оља Петровић, Љубинко Ђурковић, Небојша Цакић, Павле Грбовић и Милица Николић.

Седници је присуствовао Бранимир Јовановић, заменик члана Одбора Сање Јефић Бранковић.

Седници нису присуствовали чланови Одбора Владимир Гајић, Драган Вулић, Драган Николић и Александар Оленик.

Седници су присуствовали народни посланици Радмила Васић и Ђорђе Павићевић.

На предлог председника, Одбор је једногласно (11 гласова за) утврдио следећи

**Д н е в н и р е д:**

1. Давање обавештења и објашњења Одбора за уставна питања и законодавство, у вези са захтевом 01 Број: 9-6/161-22, од 15. децембра 2022. године, који је поднео  народни посланик Милован Јаковљевић;

2. Давање обавештења и објашњења Одбора за уставна питања и законодавство, у вези са захтевом 01 Број: 9-6/162-22, од 15. децембра 2022. године, који су поднели народни посланици Радомир Лазовић, Роберт Козма, проф. др Јелена Јеринић и проф. др Ђорђе Павићевић;

3. Давање обавештења и објашњења народном посланику, у вези са захтевом који је изнео народни посланик Радомир Лазовић, на седници Народне скупштине Републике Србије 22. децембра 2022. године.

**Прва тачка дневног реда:** Давање обавештења и објашњења Одбора за уставна питања и законодавство, у вези са захтевом 01 Број: 9-6/161-22, од 15. децембра 2022. године, који је поднео  народни посланик Милован Јаковљевић

Народни посланик Милован Јаковљевић, на основу члана 287. Пословника Народне скупштине, дана 15. децембра 2022. године, у писаном облику, затражио је обавештење од Одбора за уставна питања и законодавство. У наведеном захтеву се у прилогу доставља текст, за који се наводи да је у питању допис који је упутио грађанин, који није именован, нити је текст потписан.

Одбор је већином гласова (12 гласова за, 1 уздржан) одлучио да достави одговор народном посланику Миловану Јаковљевићу као у предложеном тексту.

**Друга тачка дневног реда:** Давање обавештења и објашњења Одбора за уставна питања и законодавство, у вези са захтевом 01 Број: 9-6/162-22, од 15. децембра 2022. године, који су поднели народни посланици Радомир Лазовић, Роберт Козма, проф. др Јелена Јеринић и проф. др Ђорђе Павићевић

Одбор је већином гласова (10 гласова за, 2 против, 1 уздржан) одлучио да достави одговор народним посланицима Радомиру Лазовићу, Роберту Козми, проф. др Јелени Јеринић и проф. др Ђорђу Павићевићу као у предложеном тексту.

**Трећа тачка дневног реда:** Давање обавештења и објашњења народном посланику, у вези са захтевом који је изнео народни посланик Радомир Лазовић, на седници Народне скупштине Републике Србије 22. децембра 2022. године

У дискусији су учествовали народни посланици Небојша Цакић, Јелена Жарић Ковачевић, Радмила Васић, Павле Грбовић, Ђорђе Павићевић и Зоран Томић.

Одбор је већином гласова (12 гласова за, 1 није гласао) одлучио да достави одговор народном посланику Радомиру Лазовићу као у предложеном тексту.

Седница је завршена у 14.15 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић